num_pages: 222
description: Það má með sanni segja að líf Fjólu Steinsdóttur Mileris hafi verið viðburðaríkt. Hún fæddist í torfbæ, fluttist ung á fjarlæga strönd þar sem hún eyddi sínum bestu árum. Nú býr hún háöldruð ein í íbúð sinni í Reykjavík, skyggnist til baka með sonarsyni sínum og sviptir hulunni af gömlum minningum um ástir og örlög, sorgir og sigra. Fjóla var sautján ára Reykjavíkurmær þegar Litháinn ungi Vladimir sigraði hjarta hennar, eftir að hafa stungið sér til sunds af þýsku fraktskipi árið 1939 við upphaf seinni heimsstyrjaldar og synt til hafnar á Íslandi. Vladimir var ofurhugi og virtist hafa níu líf eins og kötturinn. Hann lenti í miklum mannraunum í stríðinu, lifði af Hekluslysið eftir að hafa verið á fleka í tíu daga í Atlantshafi og margoft bjargaðist hann úr miklum háska á elleftu stundu. Fjóla fylgdi honum út í örbirgð og óvissu til Bretlands og sigldu þau síðan ásamt þremur börnum sínum til Afríku þar sem skip þeirra strandaði. Í hinu fjarlæga landi hófu þau nýtt líf og stofnuðu heimili sem þau áttu í 45 ár, en oft dvaldi hugurinn „heima“. Við leiðarlok er söguhetjan komin heim og rifjar upp ævintýralegt líf sitt.
language: Icelandic
title: Skip mitt braut við Afríkuströnd
publisher: Salka